

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา กทม. 10300

มกราคม 256๔

เรื่อง ขอความอนุเคราะห์ประชาสัมพันธ์หลักสูตรการจัดการเรียนรู้วิทยาการคำนวณสำหรับครู (C๔T)

และหลักสูตรการจัดการเรียนรู้วิทยาการคำนวณสำหรับครูขั้นสูง (C๔T Plus) แบบออนไลน์

เรียน ผู้ว่าราชการจังหวัด

สิ่งที่ส่งมาด้วย ๑. สำเนาหนังสือสถาบันส่งเสริมการสอนวิทยาศาสตร์และเทคโนโลยี   
 ที่ ศธ ๕๓๐๒.๓/๑๒๘๔๖ ลงวันที่ ๒๒ ธันวาคม ๒๕๖๓ จำนวน ๑ ฉบับ

๒. สำเนาบันทึกข้อตกลงความร่วมมือฯ จำนวน ๑ ชุด

ด้วยกรมส่งเสริมการปกครองท้องถิ่น ได้ร่วมลงนามในบันทึกข้อตกลงความร่วมมือ การขับเคลื่อนการจัดการเรียนรู้โค้ดดิ้งในโรงเรียนร่วมกับสถาบันส่งเสริมการสอนวิทยาศาสตร์และเทคโนโลยี สำนักงานคณะกรรมการการศึกษาขั้นพื้นฐาน สำนักงานคณะกรรมการส่งเสริมการศึกษาเอกชน และกรุงเทพมหานคร เมื่อวันที่ ๑๖ ธันวาคม ๒๕๖๓ ณ กระทรวงศึกษาธิการ เพื่อพัฒนาและส่งเสริมการเรียนรู้โค้ดดิ้งให้เกิดความร่วมมือจากทุกภาคส่วน ตามบันทึกข้อตกลงความร่วมมือดังกล่าว สถาบันส่งเสริมการสอนวิทยาศาสตร์และเทคโนโลยี และสำนักงานคณะกรรมการการศึกษาขั้นพื้นฐาน ได้ร่วมกันจัดอบรมครูแบบออนไลน์ ผ่านระบบอบรมครู teacherpd.ipst.ac.th ตามหลักสูตร ดังนี้   
 ๑. หลักสูตรอบรมการจัดการเรียนรู้วิทยาการคำนวณสำหรับครู (C๔T) รุ่น ๒ โดยมีกำหนด  
การเปิดรับสมัครและอบรม ระหว่างวันที่ ๘ มกราคม ถึง ๘ มีนาคม ๒๕๖๔

๒. หลักสูตรการจัดการเรียนรู้วิทยาการคำนวณสำหรับครูขั้นสูง (C๔T Plus) รุ่น ๒ โดยมีกำหนด  
การเปิดรับสมัครและอบรม ระหว่างวันที่ ๘ กุมภาพันธ์ ถึง ๘ เมษายน ๒๕๖๔

กรมส่งเสริมการปกครองท้องถิ่น จึงขอความร่วมมือจังหวัดแจ้งองค์กรปกครองส่วนท้องถิ่น  
ที่มีสถานศึกษาในสังกัด เพื่อประชาสัมพันธ์และเชิญชวนครูผู้สอน สาระเทคโนโลยี (วิทยาการคำนวณ) ที่สนใจสมัครเข้าร่วมการอบรมแบบออนไลน์ตามหลักสูตรดังกล่าว รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

รอง.อสถ...................................

ผอ.กศ.......................................

ผอ.กง.สศ..................................

หน.ฝ.คศ.........…………..............

จนท..........................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙000 ต่อ 5312   
โทรสาร 0-2240-9021-3 ต่อ 218